জানা গেছে,বৃহস্পতিবার দুপুরে হঠাৎ বুকে ব্যথা অনুভব করেন শাকিব খান। এর পরপরই তিনি ল্যাবএইডে তার নিয়মিত চিকিৎসকের কাছে যান। চিকিৎসক তাকে পরীক্ষা-নিরীক্ষার পর হাসপাতালে ভর্তি হবার পরামর্শ দেন। পরে চিকিৎসকের পরামর্শ অনুযায়ী হাসপাতালে ভর্তি হন শাকিব খান। তিনি বর্তমানে কার্ডিওলজিস্ট ডা. ওয়াদুদ চৌধুরীর তত্ত্বাবধানে চিকিৎসাধীন আছেন। এ প্রসঙ্গে সর্বশেষ জানা গিয়েছে যে,বর্তমানে আগের চাইতে তার শারীরিক অবস্থার উন্নতি হয়েছে। কিছু দিন বিশ্রাম নিলেই আবার কাজে ফিরতে পারবেন তিনি। তবে ঠিক কতদিন তাকে হাসপাতালে ভর্তি থাকতে হবে সে বিষয়ে কিছু জানা যায়নি।